মে ক্যালামাউই

মে এল ক্যালামাউই (, জন্ম: ২৮ অক্টোবর ১৯৮৬) একজন মিশরীয়-ফিলিস্তিনি অভিনেত্রী। তিনি ২০১৫ সাল থেকে মার্কিন যুক্তরাষ্ট্রে কাজ এবং বসবাস করছেন। তিনি মার্কিন টেলিভিশন ধারাবাহিক র‍্যামিতে দেনা হাসান চরিত্রে এবং মুন নাইটে লায়লা এল-ফাউলি চরিত্রে অভিনয়ের জন্য পরিচিত।

 প্রারম্ভিক জীবন 
ক্যালামাউই ১৯৮৬ সালের ২৮ অক্টোবর বাহরাইনে জন্মগ্রহণ করেন। তার বাবা একজন মিশরীয়, যিনি ব্যাংকার এবং তার মা একজন ফিলিস্তিনি-জর্ডানীয়। তার একজন বড় ভাই রয়েছে। ক্যালামাউই বাহরাইনে বেড়ে ওঠেন। তার বয়স বারো বছর হওয়ার আগেই তিনি দোহা এবং হিউস্টনে ছয় বছর কাটান। ক্যালামাউই ইংরেজি এবং আরবি ভাষায় কথা বলেন। 

তিনি ছোটবেলায় ১৯৯২ সালের ডেথ বিকামস হার চলচ্চিত্র দেখে অভিনেত্রী হওয়ার জন্য অনুপ্রাণিত হন।

ক্যালামাউই বাহরাইনে উচ্চ মাধ্যমিক শিক্ষা সম্পন্ন করেন এবং ১৭ বছর বয়সে তার বাবার নির্দেশে ইন্ডাস্ট্রিয়াল ডিজাইন অধ্যয়নের জন্য বোস্টনে চলে আসেন। তারপর অভিনয় জীবনের জন্য মার্কিন যুক্তরাষ্ট্রে ফিরে যাওয়ার আগে তিনি পাঁচ বছর দুবাইতে ছিলেন।

তিনি এমারসন কলেজ থেকে থিয়েটার শিক্ষায় বিএ ডিগ্রি অর্জন করেন। ক্যালামাউই নিউ ইয়র্ক শহরের উইলিয়াম এসপার স্টুডিওতেও পড়াশোনা করেন।

 কর্মজীবন 
ক্যালামাউই শর্ট ফিল্মে অভিনয়ের মাধ্যমে তার চলচ্চিত্র জীবন শুরু করেন এবং মে এল ক্যালামাউই নাম দিয়ে তার কৃতিত্ব অর্জন করেন। পরবর্তীতে তিনি তার নাম পরিবর্তন করে মে ক্যালামাউই রাখেন। কলেজে ভর্তি হওয়ার পর তিনি নিউ ইয়র্ক আরব আমেরিকান কমেডি ফেস্টিভালে অংশগ্রহণ করেন। ২০০৯ থেকে ২০১৪ সাল পর্যন্ত, তিনি দুবাই এবং আবুধাবিতে শর্ট ফিল্ম ও পাইলট হিসাবে অভিনয় করার জন্য তার সময় ভাগ করে নেন।

২০১৩ সালে তিনি টোবে হুপারের ডিজিন চলচ্চিত্রে প্রথম প্রধান চরিত্রে অভিনয় করেন, যেটি সংযুক্ত আরব আমিরাতে নির্মিত প্রথম ভৌতিক চলচ্চিত্র। 

২০১৭ সালে তিনি ন্যাশনাল জিওগ্রাফিক মিনিসিরিজ দ্য লং রোড হোমে পুনরাবৃত্ত ভূমিকায় এবং দ্য ব্রেভ ও ম্যাডাম সেক্রেটারিতে অতিথি ভূমিকায় অভিনয় করেন। পরের বছর, তিনি সিবিএস অপরাধমূলক টেলিভিশন ধারাবাহিক এফবিআইতে অতিথি ভূমিকায় অভিনয় করেন।

২০১৮ সালের অক্টোবরে, তিনি হুলু হাস্যরসাত্মক ধারাবাহিক র‍্যামিতে র‍্যামির বোন দেনা হাসানের চরিত্রে পুনরাবৃত্ত ভূমিকা পালন করেন। ২০২০ সালে তিনি এনবিএ ২কে২১ ভিডিও গেমসে এলি মালিকের চরিত্রে কণ্ঠ দিয়ে ভূমিকা পালন করেন।

২০২১ সালে তিনি এড হেল্মস এবং প্যাটি হ্যারিসনের সাথে হাস্যরসাত্মক চলচ্চিত্র টুগেদার টুগেদারে হাজির হন। একই বছরের জানুয়ারিতে, তিনি ডিজনি প্লাস মিনিসিরিজ মুন নাইটে উপস্থিত হন, যা ২০২২ সালের ৩০ মার্চ সম্প্রচারিত হয়। যেখানে ক্যালামাউই মিশরীয় প্রত্নতত্ত্ববিদ ও মার্ক স্পেক্টরের (অস্কার আইজ্যাক) স্ত্রী লায়লা এল-ফাউলির চরিত্রে অভিনয় করেন। লায়লা মার্ভেল সিনেম্যাটিক ইউনিভার্সের প্রথম মিশরীয় এবং প্রথম আরব চরিত্র ও সুপারহিরো।

২০২২ সালের জুলাই মাসে, তিনি অতিথি তারকা হিসাবে মুন গার্ল অ্যান্ড ডেভিল ডাইনোসরের কণ্ঠাভিনয়ে যোগ দেন। শোটি ২০২৩ সালে ডিজনি চ্যানেল এবং ডিজনি প্লাসে সমপ্রচারিত হয়। ২০২২ সালের অক্টোবরে ডিউক জনসনের আসন্ন থ্রিলার দ্য অ্যাক্টর চলচ্চিত্রে তাকে ঘোষণা করা হয়।

২০২৩ সালের মে মাসে, ক্যালামাউই রিডলি স্কটের গ্ল্যাডিয়েটর ২ চলচ্চিত্রের অভিনয়ে যোগ দেন।

 ব্যক্তিগত জীবন 
ক্যালামাউই ২২ বছর বয়সে এলোপেসিয়া এরিয়াটা রোগে আক্রান্ত হন। র‍্যামি চলচ্চিত্রের দ্বিতীয় সিজনে দেনা হাসান চরিত্রের কাহিনীতে তার অ্যালোপেসিয়া অন্তর্ভুক্ত করা হয়।

২০১৫ সাল থেকে ক্যালামাউই মার্কিন যুক্তরাষ্ট্রে বসবাস করছেন।

 চলচ্চিত্র জীবন 
 চলচ্চিত্র 
 বছর শিরোনাম ভূমিকা মন্তব্য ২০০৬ বৃহস্পতিবার কেলি স্পেন্সার ২০০৭ টেম্পারেন্স লায়লা সংক্ষিপ্ত ২০০৮ সান্তা ক্লজ ইন বাগদাদ হ্যালা সংক্ষিপ্ত ২০১১ হাসাদ আল মোতা টানেল জম্বি সংক্ষিপ্ত প্যারাডাইজ ফলস জেনি সংক্ষিপ্ত ২০১২ অ্যা জেনি কলড জিন লুসি সংক্ষিপ্ত ২০১৩ জিন আয়েশা মোই অসি জে তাইমে সংক্ষিপ্ত ২০১৭ প্যাসারবাই সাবা সংক্ষিপ্ত ২০১৯ দ্য বেড উমেন সংক্ষিপ্ত সাঈদ সুই সংক্ষিপ্ত ওয়ান আউট অব থার্টি ফাতিমা সংক্ষিপ্ত ২০২১ টুগেদার টুগেদার কার্লি মিট কিউট গার্ল সংক্ষিপ্ত ২০২৪ গ্ল্যাডিয়েটর ২ চলচ্চিত্র  দ্য অ্যাক্টর

 টেলিভিশন 
 বছর শিরোনাম ভূমিকা মন্তব্য ২০১১ চেকিং ইন রায়া পর্ব: "স্নিক পিক" ২০১৭ ম্যাডাম সেক্রেটারি মোনা আলস্নানি পর্ব: "অফ দ্য রেকর্ড" দ্য ব্রেভ মিনা বাইউদ পর্ব: "ইটস অল পার্সোনাল" দ্য লং রোড হোম ফাইজা ন্যাশনাল জিওগ্রাফিক মিনিসিরিজ বিকেপিআই আমিনা পর্ব: "মিস্টার ফ্ল্যাশার" ২০১৮ এফবিআই নিতা কায়ালি পর্ব: "গ্রিন বার্ডস" ২০১৯-বর্তমান র‍্যামি দেনা হাসান প্রধান ভূমিকা ২০২২ মুন নাইট লায়লা এল-ফাউলি প্রধান ভূমিকা মার্ভেল স্টুডিওজ: অ্যাসেম্বলড নিজে পর্ব: "অ্যাসেম্বলড: দ্য মেকিং অব মুন নাইট" ২০২৩-বর্তমান মুন গার্ল অ্যান্ড ডেভিল ডাইনোসর ফাইজা (কণ্ঠ) পর্ব: "গুডনাইট, মুন গার্ল"

 ভিডিও গেমস 
 বছর শিরোনাম ভূমিকা মন্তব্য ২০২০ এনবিএ ২কে২১ এলি মালিক কণ্ঠ

 তথ্যসূত্র 

 বহিঃসংযোগ 





বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:মিশরীয় টেলিভিশন অভিনেত্রী
বিষয়শ্রেণী:ফিলিস্তিনি চলচ্চিত্র অভিনেত্রী
বিষয়শ্রেণী:মিশরীয় চলচ্চিত্র অভিনেত্রী
বিষয়শ্রেণী:২১শ শতাব্দীর মিশরীয় অভিনেত্রী